דריס ואן אכט

אנדריאס אנטוניוס מריה "דריס" ואן אכט (בהולנדית: Andreas Antonius Maria "Dries" van Agt, 2 בפברואר 1931 - 5 בפברואר 2024) היה עורך דין, פוליטיקאי ודיפלומט הולנדי אשר שימש ראש ממשלת הולנד בשנים 1977–1982 (ראש הממשלה הראשון מטעם מפלגת העם הקתולית).

 ביוגרפיה 
דריס ואן אכט נולד ב-2 בפברואר 1931 בצפון בראבנט למשפחה קתולית. בשנת 1955 סיים דוקטורט במשפטים.

 קריירה 

 עורך דין 
עם לימודי המשפטים שלו, החל ואן אכט לעבוד במשרד עורכי דין פרטי ולאחר מכן במשרד המשפטים. בשנת 1968 הפך לפרופסור למשפט פלילי ובשנת 1971 מונה לשופט.

 פוליטיקאי 
ביולי 1971 מונה על ידי הממשלה החדשה לשר המשפטים, מינוי אשר חייב אותו להתפטר מתפקידיו האקדמיים ומתפקיד השופט. ואן אכט עורר סערה כאשר ניסה לחון את שלושת פושעי המלחמה הנאצים האחרונים ששהו בבתי הכלא ההולנדים.

 ראש ממשלת הולנד 
בשנת 1973 התמנה לסגן ראש הממשלה. בשנת 1976 נבחר ואן אכט לראשות מפלגת העם הקתולית וכשנה לאחר מכן נבחר לראשות הממשלה. בשנת 1981 הקים ואן אכט את ממשלתו השנייה בקואליציה עם מפלגת העבודה ודמוקרטים 66. במאי 1982 התפרקה ממשלה זו לאחר עזיבתה של מפלגת העבודה.

ממשלתו ביצעה רפורמות רבות במגזר הציבורי לאור המיתון שהיה בכלכלה ההולנדית באותה התקופה. ואן אכט היה ידוע ביכולותיו הדיפלומטיות ובניהול משא ומתן. הוא גם החזיק בעמדות אנטי-מלחמתיות והיה תומך נלהב בזכויות אדם.

 יחסו לישראל 
ואן אכט גם היה פעיל למציאת פתרון שלום לסכסוך הישראלי-פלסטיני. עד שנת 1982 היה תומך נלהב של ישראל, אך שינה את דעתו באופן נחרץ. בשנת 2012 אמר ואן אכט כי ליהודים צריכה להיות מדינה בגרמניה במקום ישראל. בספטמבר 2016 התייחס לביקורו של ראש הממשלה הישראלי בנימין נתניהו וטען כי לפי אמנת רומא הכיבוש הישראלי בגדה המערבית הוא פשע מלחמה, וכי נתניהו צריך לעמוד למשפט בבית הדין הפלילי הבינלאומי.

 דיפלומט 
בשנים 1983–1987 ואן אכט שימש כנציב מחוז צפון בראבנט. בשנים שלאחר מכן כיהן כשגריר האיחוד האירופי ביפן ובארצות הברית.

 לאחר פרישה מהחיים הפוליטיים 
בשנת 1995 פרש מהפוליטיקה בגיל 64. לאחר פרישתו, ואן אכט חזר לאקדמיה כחוקר יחסים בינלאומיים, והיה פרופסור אורח למשך שנה אחת באוניברסיטת קיוטו.

 חיים אישיים 
בשנת 1958 התחתן ובהמשך נולדו לו שלושה ילדים ושבעה נכדים.

נפטר ב-5 בפברואר 2024 לאחר שבחר לעשות המתת חסד יחד עם אשתו, ארבע שנים לאחר שעבר אירוע מוחי.

קישורים חיצוניים



הערות שוליים

קטגוריה:שגרירים בארצות הברית
קטגוריה:שגרירים ביפן
קטגוריה:דיפלומטים של האיחוד האירופי
קטגוריה:שרי החוץ של הולנד
קטגוריה:שרי המשפטים של הולנד
קטגוריה:סגני ראשי ממשלות
קטגוריה:דיפלומטים הולנדים
קטגוריה:משפטנים הולנדים
קטגוריה:סופרים הולנדים
קטגוריה:תהליך השלום הישראלי-פלסטיני
קטגוריה:חוקרי מדע המדינה
קטגוריה:חוקרי יחסים בין-לאומיים
קטגוריה:ראשי ממשלת הולנד
קטגוריה:פעילים למען דמוקרטיה
קטגוריה:אישים שנפטרו בהמתת חסד
קטגוריה:הולנדים שנולדו ב-1931
קטגוריה:הולנדים שנפטרו ב-2024